KONČAR – Institut za elektrotehniku dinamično je poduzeće s dugogodišnjim iskustvom u područjima elektroenergetike, tračničkih vozila i željezničke infrastrukture, laboratorijskih i dijagnostičkih ispitivanja te certificiranja.

Tražimo nove suradnike, koji će imati priliku biti dijelom tima Laboratorijskog centra:

**Ispitivač u Visokonaponskom laboratoriju (m/ž)**

Ispitivanja elektroenergetske opreme osnovni su način kontrole kvalitete dizajna i proizvodnje. U Visokonaponskom laboratoriju provode se rutinska, tipska, specijalna i razvojna ispitivanja objekata namijenjenih za ugradnju u prijenosnu ili distributivnu mrežu elektroenergetskih sustava. Uvjet plasiranja proizvoda na tržište je pozitivan ishod ispitivanja. Ispitivanja se provode u laboratorijskim uvjetima u jednom od naših laboratorijskih prostora ili kod naručitelja prilikom ispitivanja ili umjeravanja na terenu.

Kako bismo ojačali svoju poziciju i uspješno pratili zahtjeve tržišta, kontinuirano ulažemo dodatne napore u smjeru proširenja postojeće laboratorijske infrastrukture i akreditiranih ispitnih metoda.

U timovima ispitivača i iskusnih stručnjaka potiče se dinamičnost, razmjena znanja te želja za učenjem i samostalnošću. Zanimljiv spoj ekspertnih znanja i eksperimentalnih ispitivačkih mogućnosti te raspoloživih alata uvelike pomaže razvoju brojnih vještina i stručnom napredovanju zaposlenika.

Nudimo vam radno okruženje koje će vam omogućiti da postignete svoj puni potencijal. Nastojimo privući najstručnije i najbolje kadrove koji donose novu perspektivu. Uz suradnju i timski rad gradimo atmosferu povjerenja, potičemo mentoriranje i savjetovanje.

Pored izazovnih poslova, naknade za rad, dodatnih pogodnosti (laptop, mobitel itd.) i fleksibilne radne prakse, našim zaposlenicima omogućen je i kontinuirani osobni i profesionalni razvoj kroz programe obrazovanja i osposobljavanja.

**Opis posla:**

* Priprema i ispitivanje elektroenergetskih objekata
* Umjeravanje visokonaponske mjerne opreme
* Povremena terenska ispitivanja što uključuje putovanje službenim automobilom i plaćeni smještaj u slučaju duljeg puta (više od jednog dana)
* Pisanje izvještaja o obavljenim mjerenjima i umjeravanjima
* Validacija i verifikacija novih ispitnih metoda
* Proučavanje zahtjeva standarada za ispitivanje
* Briga o mjernoj i ispitnoj opremi
* Po potrebi drugi pomoćni poslovi

**Potrebne vještine:**

* VŠS ili VSS elektrotehničkog smjera
* spremnost na povremena putovanja na više dana u Hrvatskoj i inozemstvu
* poznavanje rada u MS Office alatima: Word, Excel
* poznavanje engleskog jezika u govoru i pismu
* spremnost na rad na visini
* iskustvo u mjerenju električkih i mehaničkih veličina je poželjno, ali nije uvjet
* analitičko razmišljanje i sposobnost rješavanja problema
* timski rad i prilagodljivost izazovima
* vozačka dozvola B kategorije

**Što nudimo:**

* rad u stabilnom i perspektivnom poduzeću
* motivirajuče poslovno okruženje
* prijateljska i podržavajuća radna atmosfera
* stimulativna i redovna primanja prema ostvarenim rezultatima
* plaćena dodatna edukacija i usavršavanje znanja i vještina
* božićnica, uskrsnica, regres
* iznadprosječan broj dana godišnjeg odmora
* dodatni dani plaćenog dopusta (npr. sklapanje braka, rođenje djeteta, selidba…)
* dodatne novčane nagrade (npr. rođenje djeteta, završetak doktorskog ili specijalističkog poslijediplomskog studija…)
* 24 satno osiguranje zaposlenika od posljedica nezgode
* redoviti sistematski zdravstveni pregledi
* mogućnost rekreacije u slobodno vrijeme
* naknada troškova prijevoza na posao i s posla
* službeni mobitel

Ako ste entuzijastična, motivirana i ambiciozna osoba, otvorena za nove izazove i znanja, a pronašli ste se u našem opisu, pošaljite nam svoju prijavu putem [POVEZNICE](https://employment.koncar.hr/employment/Employment/QuickApplication?tenderId=207).